Партызан-2002 Менск

«**Партызан-2002**» — беларускі футбольны клюб зь Менску. Двухразовы ўладальнік Кубка Беларусі (2005, 2008).

## Гісторыя
Клюб заснаваны ў 2001 годзе. Да студзеня 2010 году быў вядомы пад назвай МТЗ-РІПА. У сьнежні 2011 году перамог у стыкавых гульнях «Віцебск» і атрымаў права гуляць у вышэйшай лізе ў сэзоне 2012 году, але ў студзені 2012 году праз адсутнасьць фінансаваньня клюб адмовіўся ад удзелу ў вышэйшай лізе. Сэзон 2012 году каманда правяла ў чэмпіянаце Менску, дзе заняла 5 месца. Сэзон 2013 году каманда распачала ў другой лізе чэмпіянату Беларусі пад назвай «Партызан»-МТЗ. З 2014 году мае назву «Партызан-2002». Пасьля 14 гульняў чэмпіянату Беларусі 2014 году клюб адмовіўся ад далейшага ўдзелу ў другой лізе празь фінансавыя цяжкасьці, у астатніх 8 матчах клюбу былі залічаныя тэхнічныя паразы.

## Стадыён

Хатнім стадыёнам «Партызану» падчас выступленьняў у вышэйшай лізе зьяўляўся стадыён «Трактар». «Трактар» — стадыён у Менску, раней вядомы як стадыён ДСО «Чырвоны сьцяг». Другі па зьмяшчальнасьці стадыён у Менску пасьля стадыёну «Дынама» — 17 600 чалавек. Пабудаваны ў 50-я гады ХХ стагодзьдзя. У 1976 годзе Абласны савет «Чырвоны Сьцяг» перадаў стадыён на балянс МТЗ. У тым жа годзе пачалася першая рэканструкцыя стадыёну. Яна пачалася з будаўніцтва верхняга ярусу з адначасовым узьвядзеньнем насыпных земляных трыбун, устаноўкай электраасьвятленьня і дрэнажу футбольнага поля. Было закладзена запасное поле.

У 1978 пасьля закрыцьця стадыёну «Дынама» на капітальны рамонт першынство СССР па футболе пачалі праводзіць на «Трактары», у тым ліку і спаборніцтвы па лёгкай атлетыцы. Падчас Алімпіяды 1980 году «Трактар» стаў алімпійскай рэзэрвовай арэнай.

У такім выглядзе стадыён праіснаваў да другой рэканструкцыі, якая пачалася ў 1997 годзе й скончылася ў траўні 2000 году. Стадыён набыў сучасны выгляд. Былі ўстаноўлены плястыкавыя сядзеньні, замест земляных трыбун зьявіліся жалезабэтонныя, падтрыбунным памяшканьні сталі адпавядаць эўрапейскім стандартам.

З 2012 каманда праводзіць матчы на стадыёне спартыўна-аздараўленчага комплексу «Алімпійскі».

## Фан-сэктар
Фанаты клюбу — першая на тэрыторыі краін СНД арганізаваная фанацкая групоўка, якая адкрыта заявіла аб непрыманьні любых формаў дыскрымінацыі, расізму, нацызму і ўльтраправых ідэяў. У траўні 2014 году фанаты «Партызану» сарвалі мерапрыемства расейскіх нацыяналістаў у Менску.

## Папярэднія назвы
* 2002—2009: МТЗ-РІПА
* 2010—2012: «Партызан»
* 2013: «Партызан-МТЗ»
* з 2014: «Партызан-2002»

## Дасягненьні
* **[[Чэмпіянат Беларусі па футболе|Чэмпіянат Беларусі]]**
** **Трэцяе месца** (2): 2005, 2008

* **[[Кубак Беларусі па футболе|Кубак Беларусі]]**
** **Пераможца** (2): 2005, 2008

## Турніры
**[[Чэмпіянат Беларусі па футболе|Чэмпіянат Беларусі]]** (2002—2014)
* Вышэйшая ліга (2004—2010)
* Першая ліга (2003, 2011)
* Другая ліга (2002, 2013—2014)
* Чэмпіянат Менску (2012)

**[[Кубак Беларусі па футболе|Кубак Беларусі]]** (2002—2014)

**[[Эўрапейскія клюбныя турніры па футболе|Эўракубкі]]**
* Кубак УЭФА (2005/06, 2008/09)

## Статыстыка выступленьняў

### Чэмпіянат і Кубак Беларусі

* **1** З улікам дадатковай гульні за 1 месца (паражэньне 1-2) супраць віцебскага «Лякаматыву».
* **2** З улікам дадатковай гульні за 14 месца (перамога 4-1) супраць віцебскага «Лякаматыву».
* **3** Пераходныя матчы за месца ў вышэйшай лізе супраць ФК «Віцебск», перадапошняй каманды вышэйшай лігі 2011 году.

### Міжнародныя кубкі

## Галоўныя трэнэры
* Валеры Кеўра, Анатоль Шкляр (2002)
* Вячаслаў Акшаеў (2003)
* Віктар Зярноў (2004)
* Аляксандр Піскароў (2004)
* Юры Пунтус (2004—2006)
* Эдуард Малафееў (2006—2007)
* Андрэй Зыгмантовіч (2007)
* Юры Пунтус (2007—2009)
* Людас Румбуціс (2009—2010)
* Уладзімер Геваркян (2010)
* Уладзімер Курнеў (2011)
* Пётар Зінькевіч (2012—2013)
* Карл Альвін Штрайгель (кастрычнік 2013 — люты 2014)
* Андрэй Лаўрык (зь лютага 2014 да верасьня 2014)

## Вядомыя гульцы
* Гамлет Мхітаран
* Вячаслаў Глеб
* Арцём Канцавы
* Алег Страхановіч
* Аляксандар Суліма
* Міхаіл Афанасьеў
* Максім Бардачоў
* Аляксандар Макась (выхаванец клюбу)
* Юры Кендыш (выхаванец клюбу)
* Мікалай Рындзюк
* Сяргей Сасноўскі
* Паскаль Мэндзі

## Заўвагі

## Крыніцы

## Вонкавыя спасылкі
* 
* Партызан Менск на Трыбуне
* 
* 
* 

Катэгорыя:Спорт у Менску